Seymour Papert

Seymour Aubrey Papert (/ˈpæpərt/; 29 Februari 1928 – 31 Juli 2016) panèka ahli matematika, ilmuwan komputer, bân pandhidhig Amerika Serikat sè èlahèrraghi è Afrika Lao', sè aghâbây sabâgiyân bânnya' karirra kalabân ngajhâr bân ngalakonè panalitiyan è Massachusetts Institute of Technology. Salèrana panèka sala sèttong pelopor kecerdasan ghâbâyân, bân gerakan konstruksionis è dâlem pandhidhighân. Salèrana panèka sè nemmuh abhâreng sareng Wally Feurzeig bân Cynthia Solomon, dâri bhâsa pemrograman Logo.

 Taon-taon awal bân pandhidhighân 
Lahèr ḍâri kalowarga Yahudi, Papert maso' ka Universitas Witwatersrand, narèma jhulughân Sarjana Seni è filsafat è taon 1949 ètoro'è sareng jhulughân PhD è bidang matematika è taon 1952. Saellana jârèya, salèrana narèma jhulughân doktor kaduwâ', jhughân è bidang matematika, è Universitas Cambridge (1959), èbâbâna pangawâsân Frank Smithies.

 Karir 
Papert alako mènangka peneliti è pan-bârâmpan kennengngan, è antarana St. John's College, Cambridge, Institut Henri Poincaré è Universitas Paris, Universitas Jenewa, bân Laboratorium Fisika Nasional è London sabellunna dhâddhi rekan peneliti è MIT è taon 1963. Salèrana negghu' jabadhân panèka kantos taon 1967, è bâkto salèrana ḍâddhi profesor matematika terabhân bân èangghep sala sèttong direktur Laboratorium Kecerdasan Ghâbayân MIT sareng direktur pamaḍḍegghè, Profesor Marvin Minsky, kantos taon 1981; salèrana jhughân ajabat mènangka Profesor Pandhidhighân Cecil bân Ida Green è MIT dâri taon 1974 kantos 1981.

 Neliti 
Papert alako è bidang teori pangajhârân bân èkennal polana fokussa ḍâ' dampak teknologi anyar ḍâ' pangajhârân umumma, bân khusussa ḍâ' sakola'an mènangka organisasi pangajhârân.

 Konstruktivisme 
È MIT, Papert saterrossa maḍḍek Epistemologi bân Learning Pangajhârân è ḍâlem MIT Architecture Machine Group, sè saterrossa dhâddhi MIT Media Lab.

 Sombher